**MURIND IN 7 NUANŢE**

*LARISA BĂLAN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am desenat pe podea un curcubeu,

Căci nu l-am mai vazut demult,

Cam de când mi-am vopsit

Ferestrele în negru.

Am stat şi am aşteptat mult timp,

Să vină cineva să le cureţe,

Iar când a venit,

L-am transformat şi pe El în întuneric...

Mă aşezam des şi priveam

Cum podeaua îmi devenea cer

Şi m-am gândit să desenez şi-un Soare,

Dar m-am înţepat în razele sale.

Când am rămas fără culori,

M-am speriat şi-am lăcrimat...

Am smuls curcubeul de pe podea

Şi mi l-am înfipt în inimă... o inimă de carton...

Sufletul în şapte nuanţe a crăpat,

Iar ferestrele s-au spart...

Atunci mi-am dat seama c-am murit

Cu un zâmbet rogvaiv...